text: Диетите.БГ - Новости - От ананаса се отслабва
  Славата на вкусния плод като средство за разграждане на мазнините е голяма. Това поне обещават диетолозите, но наистина ли е така?
  Благодарение на своя уникален компонент – бромелаинът, ананасът наистина е най-известният воин срещу коварните мазнини. Това вещество способства за разграждането на сложните липиди и фармацевтите започват да го ползват в различни производства за "изгаряне на мазнини".
  Под действие на стомашния сок обаче ферментът не може да въздейства върху целия организъм и затова не може да помогне за връщането на предишните килограми. От друга страна се запазва дълго време и помага на организма да преработи други храни, като риба, месо, киселомлечни продукти и бобови култури.
  Ананасът притежава свойството да притъпява чувството за глад. Диетолозите препоръчват веднъж седмично да се прави разтоварващ ден на ананас, като 1 кг от плода се разделя за 3-4 хранения. За едно денонощие с помощта на тази диета може да се отслабне с 1-1.5 кг. Това се дължи на ниската калоричност на ананаса – 48 калории в 100 г.
  Лекарите не препоръчват да се яде плода на гладен стомах – това може да предизвика гастрит. Трябва да се въздържате от този плод и при язва и повишена киселинност на стомаха. След консумацията му задължително изплаквайте устата с вода, защото съдържащата се в него киселина уврежда зъбния емайл.